Planta herbacea
Vide etiam paginam discretivam: Herba (discretiva). Planta herbacea, saepe herba tantum appellata, in botanice est planta vascularis quae persistenti cauli lignei supra solum caret. Vocabulum herba alias significationes in arte coquinaria, medicina, aliisque campis habet. Inter plantas herbaceas sunt permultae plantae perennes paeneque omnes plantae annuae et biennes. Inter eas etiam sunt graminoidea, forba?, et bryophyta. Forba plantae herbacea foliis latis ferentes aestimantur, sed graminoidea sunt plantae quae graminum similes sunt, plerumque poaceae verae, cyperaceae, et juncaceae. Plurimae plantae herbaceae sunt parvae et humiles, contra plantas ligneas, et caules molles viridesque habere solent, lignificatione carentes, atque earum auctus supra solum est ephemeralis, saepe tempestivus. Ex contrario, plantae vasculares non herbaceae sunt plantae ligneae, quibus sunt caules supra solum quae vivae manent, etiam per tempus reses, surculosque proximo anno ex partibus supra solum producunt; inter tales plantas sunt arbores, frutices, lianae, bambusaeque ligneae. Bambusoideae quidem plantae herbaceae aestimantur, quia caulis textus vere ligneos non continet.